text: سیمینار سے خطاب کرتے ہوئے ڈاکٹر جتیندر سنگھ نے کہا کہ شمال مشرق میں موجود امکانات کا ابھی تک صحیح استعمال نہیں ہوپایا ہے اور یہ خطہ وزیر اعظم جناب نریندر مودی کی زیر قیادت حکومت کی ترجیحات میں شامل ہے۔ انہوں نے کہا کہ طبعی رسائی (آؤٹ ریچ) کی طرح شمال مشرق کی ترقی کے لئے نفسیاتی آؤٹ ریچ بھی اہم ہے۔ڈاکٹر جتیندر سنگھ نے کہا کہ گزشتہ تین برسوں میں مرکزی حکومت نے جس تیز رفتاری کے ساتھ کوششیں کی ہیں، اس کے زبردست نتائج برآمد ہوئے ہیں۔ ان کوششوں کے نتیجے میں کنکٹیوٹی سے متعلق منظر نامے میں زبردست بہتری آئی ہے۔ اس کنکٹیوٹی کا تعلق ہوائی ، ریل اور روڈ کنکٹیوٹی ، سبھی سے ہے۔اس کی وجہ سے یہ لازم ہے کہ پہلے جو رکاوٹیں اور دشواریاں تھی وہ دور ہوں گی۔انہوں نے کہا کہ مرکزی حکومت کے ذریعے ’’ایکٹ ایسٹ‘‘ پالیسی پر زور دیئے جانے کے سبب یہ ایک شاندار موقع ہے کہ اس خطے میں بین الاقوامی تجارت کے لئے پروڈکشن میں اضافے کی نئے امکانات کا پتہ لگایا جائے۔